ఇథియోపియా జనాభా 1983 లో 33.5 మిలియన్ల నుండి 2014 లో 87.9 మిలియన్లకు అధికరించింది. 19 వ శతాబ్దంలో జనాభా కేవలం 9 మిలియన్లు మాత్రమే ఉండేది. 2007 జనాభా హౌసింగు సెన్ససు ఫలితాలు 1994 - 2007 మధ్యకాలంలో ఇథియోపియా జనాభా సగటు వార్షిక వృద్ధి రేటు 2.6% అధికరించిందని తెలియజేసాయి. ఇది 1983-1994 మధ్యకాలంలో 2.8% తగ్గింది. ప్రస్తుతం జనాభా వృద్ధిరేటు ప్రపంచంలోని 10 అగ్ర దేశాలలో ఒకటిగా ఉంది. 2060 నాటికి జనసంఖ్య 210 మిలియన్లకు పెరగవచ్చని అంచనా వేయబడింది. ఇది 2011 నుండి సుమారు 2.5% పెరుగుతుంది.

దేశం జనాభా చాలా విభిన్నంగా ఉంటుంది. ఇందులో 80 విభిన్న జాతుల సమూహాలు ఉన్నాయి. 2007 ఇథియోపియా జాతీయ గణాంకాల ఆధారంగా ఓరోమో ఇథియోపియాలో అతిపెద్ద జాతి సమూహంగా ఉంది. ఇది దేశ జనాభాలో 34.4% ఉంది. అమర ప్రజలు 27.0%నికి ప్రాతినిధ్యం వహిస్తున్నారు. సోమాలిసు (6.2%) టిగ్రియాన్సు (6.1%) జనాభా ఉన్నారు. ఇతర ప్రముఖ జాతులు ఈ క్రింది విధంగా ఉన్నాయి: సిడమా 4.0%, గురేజు 2.5%, వెల్లెటా 2.3%, అఫారు 1.7%, హడియా 1.7%, గమో 1.5%, అరబ్బులు, ఇతరులు 12.6% ఉన్నారు.

ప్రజలలో ఆఫ్రోయాసియాటికు-మాట్లాడే కమ్యూనిటీలు ఎక్కువ మంది ఉన్నారు. వీటిలో సెమిటికు మాట్లాడేవారు తరచుగా తమను తాము హబీషు ప్రజలుగా సూచిస్తారు. ఈ పదం అరబికు రూపం (అలు-హబష) "అబిస్సినియా"కు మూలంగా ఉంది. ఇది ఆంగ్లంలో ఇతర ఐరోపా భాషలలో ఇథియోపియా మాజీ పేరు. దక్షిణ సుడాన్ సరిహద్దులో ఉన్న గంబేలా ప్రాంతాలలో, దేశంలోని దక్షిణ ప్రాంతాలలో అదనంగా నీలో-సహారన్-మాట్లాడే అల్పసంఖ్యాక జాతి ప్రజలు నివసిస్తారు. వీటిలో నౌరు, అనూకు అతిపెద్ద జాతి సమూహాలుగా ఉన్నాయి.

అదనంగా ఇథియోపియా దేశంలో ఇటాలీ ఆక్రమణ కారణంగా 75,000 పైగా ఇటాలీ సెటిలర్లు ఉన్నారు. స్వాతంత్ర్యం తరువాత పలువురు ఇటాలియన్లు చక్రవర్తి సెలాస్సీ పూర్తి క్షమాపణ పొందిన తరువాత దశాబ్దాలుగా దేశంలో ఉన్నారు. ఆధునికీకరణ ప్రయత్నాలను కొనసాగించడానికి అవకాశం కలుగజేస్తుందని భావించాడు. అయినప్పటికీ 1974 లో ఇథియోపియా పౌర యుద్ధం కారణంగా సుమారు 22,000 మంది ఇటలీ-ఇథియోపియన్లు దేశం వదిలి వెళ్ళారు. 2000 వ దశకంలో కొన్ని ఇటాలీ కంపెనీలు ఇథియోపియాలో పనిచేయడానికి తిరిగి వచ్చాయి. చాలామంది ఇటాలీ సాంకేతిక నిపుణులు, నిర్వాహకులు వారి కుటుంబాలకు వచ్చారు. వీరు ప్రధానంగా రాజధాని మహానగర ప్రాంతంలో నివసిస్తున్నారు.

2009 లో ఇథియోపియా సుమారుగా 1,35,200 మంది శరణార్థులు ఉన్నారు. ఈ జనాభాలో ఎక్కువమంది సోమాలియా (సుమారుగా 64,300 మంది), ఎరిట్రియా (41,700), సూడాన్ (25,900) లకు చెందినవారు ఉన్నారు. ఇథియోపియా ప్రభుత్వానికి శరణార్థ శిబిరాలలో దాదాపు శరణార్థులు అందరూ నివసిస్తున్నారు.

గణాంకాలు
పూర్వీకత
సంరక్షణ
మాధ్యమం